Rangsang Tuban (Hanacaraka)/Kaca 9


Alihaksara
/kaca 009/

ta tata ; baḍé  ngantun kemawon ; 
boten dangu ; sang nata biḍal kaeteraken ingkang raka ; dumugi ing kikising ḍusun lajĕng wangsul ;  tindakipun sang prabu dumugi pancaniti ; lajĕng sinewaka ;  nimbali kyai patih ; kaunjukaken ; taksih kantup ing margi ; 

sang prabu sanget duka ; lajĕng nimbali senapatining perang ; ki tumenggung jalasengara  kaḍawuhan wangsul ḍateng ing ḍukuh mudal saha wadyabala kuswa ; kinen nyepeng sang pangéran warihkusuma ; sarta kyai umbul sagotrahipun ;  griyanipun ; kadamela karang abang ; 
amargi sang pangéran ; tinarka balela ing ratu ;  lajĕng wineling wewadining karsanipun sang prabu ; 
ki tumenggung jalasengara ; sampun tampi ingkang dados karsanipun sang prabu ; sanadyan nyimpang saking leres ; 
ki tumenggung ; namung baḍé  ngestokaken ḍawuh ;  netepi kasenapatenipun ; katempuhaken ing redi sela ; amesṭi boten mundur ; 
mengsah satru sekti punika ; ingkang tansah dipun cecaḍang ;  ki tumenggung jalasengara sawadyabala kuswa ; kebat tulak biḍal wangsul ḍateng ing ḍukuh mudal ;  samargi margi ; galak kadosdené  danawa memangsa daging ;  namung apunagi ; pejah ing rana anetepi trahing wirotama ;  amargi ing batos ; ki tumenggung rumaos awrat anglampahi ḍawuhipun sang prabu wan ;  kajawi ; boten kolu mengsah gustinipun piyambak ; 

jv Basa Jawa (Javanese)
Rangsang Tuban